Președintele PNL Nicolae Ciucă a anunțat luni seară la Digi 24 că fostul președinte CJ Prahova Iulian Dumitrescu și-a dat demisia din toate funcțiile de conducere ale partidului.
"Și-a dat demisia din funcțiile de conducere din PNL. Garantat!", a spus Ciucă.
Întrebat dacă îl va susține să candideze, Ciucă a răspuns: "Știți care sunt principiile noastre legate de candidatura celor care sunt membri ai PNL. Este absolut necesar ca fiecare dintre cei care optează pentru o astfel de situație să-și clarifice mai întâi situația juridică".
Procurorii DNA au făcut în 1 februarie 16 percheziții la domiciliul președintelui CJ Prahova Iulian Dumitrescu (PNL) și la membri ai familiei acestuia. Dumitrescu este suspectat de luare de mită și fals în declarații alături de alte persoane. DNA susține că Dumitrescu a cerut mită 47,5 milioane de lei de la un om de afaceri și ar fi primit 16 milioane de lei.